ddrg/super_eurlex huggingface dataset:
IZVEDBENA UREDBA KOMISIJE (EU) 2022/2483

z dne 12. decembra 2022

o odobritvi spremembe specifikacije proizvoda za zaščiteno označbo porekla ali zaščiteno geografsko označbo („Saumur“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je proučila vlogo za odobritev spremembe specifikacije za zaščiteno označbo porekla „Saumur“, ki jo je Francija vložila v skladu s členom 105 Uredbe (EU) št. 1308/2013.

(2) Komisija je objavila vlogo za odobritev spremembe specifikacije proizvoda v Uradnem listu Evropske unije (2), kot zahteva člen 97, odstavek 3, Uredbe (EU) št. 1308/2013.

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Saumur“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. decembra 2022 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 287, 28.7.2022, str. 85.
(2)

Čeprav so kazalniki iz Priloge II k Uredbi (EU) 2021/847 primerni za namene letnega spremljanja smotrnosti, ne omogočajo v zadostni meri celovitega spremljanja in ocenjevanja dejavnosti in rezultatov programa pri doseganju njegovih specifičnih ciljev. Zato bi bilo treba kot del okvira za spremljanje in ocenjevanje določiti dodatne kazalnike. S temi dodatnimi kazalniki bi se morali meriti izložki, rezultati in učinki programa.
Vrsta proizvodov 18 - Insekticidi, akaricidi in proizvodi za nadzor drugih členonožcev (nadzor škodljivcev)

Dovoljena je uporaba samo na tropskih območjih proti komarju mrzličarju (rod Anopheles) in tigrastemu komarju (rod Aedes).

Natančen opis dovoljene uporabe, kjer je to potrebno

Odmerki in pogostost uporabe
(6)

Po pregledu predloženih informacij Komisija meni, da uporaba tolilfluanida v biocidnih proizvodih in tretiranih izdelkih vzbuja resne pomisleke glede varnosti teh biocidnih proizvodov in tretiranih izdelkov. Glede na to, da ni drugih dobaviteljev snovi, da v Uniji ni odobren noben biocidni proizvod, ki vsebuje tolilfluanid za vrsto proizvodov 7 in da prvotni vlagatelj ne namerava zaprositi za obnovitev odobritve te snovi, Komisija meni, da je primerno preklicati odobritev tolilfluanida kot aktivne snovi za uporabo v biocidnih proizvodih vrste proizvodov 7.
(f)

šest skupin iz vrstice ii razpredelnice 1 v odstavku 3, pet skupin iz vrstice iii razpredelnice 1 v odstavku 3 in pet skupin iz vrstice iv razpredelnice 1 v odstavku 3 za dejavnike tveganja, razvrščene v širšo kategorijo dejavnikov tveganja „obrestna mera“ in v širšo podkategorijo dejavnikov tveganja „nestanovitnost“ z dimenzijo zapadlosti, izteka in denarnosti.
(6)

Evropska agencija za varnost hrane (v nadaljnjem besedilu: Agencija) je v mnenju z dne 18. marca 2021 (3) ugotovila, da stiskano eterično olje limon, preostala frakcija destiliranega stiskanega olja limon, destilirano eterično olje limon (hlapna frakcija) in destilirano eterično olje limet pod predlaganimi pogoji uporabe nimajo škodljivega učinka na zdravje živali in potrošnikov ali na okolje. Agencija je ugotovila, da domače živali (hišne živali in okrasne ribe) običajno niso izpostavljene stiskanemu eteričnemu olju limon, preostali frakciji destiliranega stiskanega olja limon in destiliranemu eteričnemu olju limet, zato za navedene vrste ni mogoče sprejeti nobenega sklepa. Zato navedenih dodatkov ni mogoče dovoliti za navedene vrste. Agencija je tudi ugotovila, da bi bilo treba stiskano eterično olje limon, preostalo frakcijo destiliranega stiskanega olja limon, destilirano eterično olje limon (hlapna frakcija) in destilirano eterično olje limet šteti za povzročitelje preobčutljivosti kože in dražilne za kožo in oči ter dihalne poti in da stiskano olje limon ter njegova preostala frakcija vsebujeta furokumarine, ki lahko povzročijo fototoksičnost. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka.
Področje uporabe

Notranjost, znotraj Zunanjost, zunaj Konzerviranje tekočin, uporabljenih v zaprtih recirkulacijskih grelnih sistemih in povezanih cevovodih. Predobratovalno izpiranje novih ali obstoječih cevovodnih sistemov (grelnih in hladilnih cevovodov) z biocidom vključuje rabljene ali nove strukturne cevovode, vgrajene v industrijske gradbene projekte. Zaprti recirkulacijski grelni sistemi: Predobratovalno izpiranje novih ali obstoječih cevovodnih sistemov (grelnih in hladilnih cevovodov) z biocidom vključuje rabljene ali nove strukturne cevovode, vgrajene v industrijske gradbene projekte. Biocidni proizvod se uporablja za nadzor rasti aerobnih in anaerobnih bakterij, gliv in biofilma v krožeči vodi v zaprtih sistemih. Zaprti sistemi so manj dovzetni za korozijo, luščenje in biološko obraščanje kot odprti sistemi. Kljub temu pa lahko pride do težav z mikrobi, če je sistem ohranjen v napolnjenem in netretiranem stanju. Do tega pride zaradi prisotnosti nitrita in glikolov, uporabljenih kot hranil s strani mikrobov.
2b2816-ex

Ekstrakt bosvelije

Sestava dodatka Suhi ekstrakt bosvelije iz Boswellia serrata Roxb. ex Colebr. v trdni obliki metilevgenol ≤ 0,009 % estragol ≤ 0,028 % Lastnosti aktivne snovi Suhi ekstrakt bosvelije, pridobljen z ekstrakcijo iz oljne smole Boswellia serrata Roxb. ex Colebr., kot ga je opredelil Svet Evrope (1). olje iz bosvelije: št. FEMA: 2816 bosvelične kisline: ≥ 65 % 11-keto-β-bosvelična kislina (KBA): 2,53–3,86 % št. CAS: 17019-92-0 3-O-acetil-11-keto β-bosvelična kislina (AKBA): 2,35–3,57 % št. CAS: 67416-61-9 Analizna metoda (2) Za določanje 11-keto-β-bosvelične kisline in 3-O-acetil-11-keto-β-bosvelične kisline (fitokemijski označevalci) v krmnem dodatku (ekstrakt bosvelije): — tekočinska kromatografija visoke ločljivosti (HPLC) s spektrofotometrično (UV) detekcijo – monografija Evropske farmakopeje „Indian frankincense (olibanum indicum)“

konji psi

—

—

—

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Mešanje z drugimi dodatki, ki vsebujejo metilevgenol in estragol, ni dovoljeno. 4. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage: — konji: 100 mg; — psi: 330 mg.“ 5. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 4. 6. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s temi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo in dihala.
2b13169

trimetiloksazol

Sestava dodatka trimetiloksazol Lastnosti aktivne snovi trimetiloksazol pridobljen s kemijsko sintezo Čistost: > 95 % Kemijska formula: C6H9ON št. CAS: 20662-84-4 št. FLAVIS: 13.169

vse živalske vrste

–

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Na oznaki dodatka se navede naslednje: „Najvišja priporočena vsebnost aktivne snovi na kg popolne krmne mešanice z 12-odstotno vsebnostjo vlage: — morske živali: 0,05 mg; — perutnina in prašiči: 0,3 mg; — druge vrste ali kategorije živali: 0,5 mg.“ 4. Na oznaki premiksa se navedejo funkcionalna skupina, identifikacijska številka in ime krmnega dodatka ter dodana količina aktivne snovi, kadar bi raven uporabe na oznaki premiksa povzročila preseganje ravni iz točke 3. 5. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo, oči in dihala.
(9)

Komisija je najprej ugotovila, da je v vodniku, na katerega se sklicuje družba Dika, izrecno navedeno, da je ta namenjen zagotavljanju splošnih smernic, ni pravno zavezujoč dokument in njegova vsebina ni obvezna (5). Poleg tega člen 5 osnovne uredbe ne vsebuje nobene posebne določbe o časovnem obdobju med vložitvijo pritožbe in obdobjem, na katero se nanašajo predloženi podatki. Sicer pa se je obdobje preiskave pritožbe končalo 31. marca 2021, pritožba pa je bila vložena 4. oktobra 2021. Pritožnik je do 30. junija 2021 predložil tudi dodatne podatke o škodi (6). Podatki, ki jih je predložil pritožnik, so bili torej ažurni in časovno čim bližje datumu vložitve pritožbe. Kar zadeva trditev glede obravnavanega obdobja in obdobja preiskave, je praksa Komisije, da izbere enoletno obdobje preiskave in predhodna tri koledarska leta, da bi preučila trende, pomembne za oceno zadevne škode. Dejstvo, da so bile v pritožbi navedene informacije za eno dodatno leto, ne pomeni, da so bili uporabljeni zastareli podatki in da bi bila ocena zato nepoštena ali pristranska. Nasprotno, zagotovljene so bile informacije v zvezi z zadnjim razpoložljivim obdobjem, tj. do 31. marca 2021. Zato je bila trditev zavrnjena.
(4)

Glede plačila za kmetijske prakse, ki ugodno vplivajo na podnebje in okolje, iz poglavja 3 naslova III Uredbe (EU) št. 1307/2013, je treba izračunati letne nacionalne zgornje meje iz člena 47(3) navedene uredbe za leto 2022 v skladu s členom 47(1) navedene uredbe in znesek do 30 % nacionalne zgornje meje zadevne države članice, kot je določeno v Prilogi II k navedeni uredbi.
(306)

Družba LG Chem ni dokazala povezave med cenami proizvajalcev Unije in japonskimi uvoznimi cenami. Cene proizvajalcev Unije in cene uvoza iz Koreje so se med letoma 2017 in 2018 zvišale za podoben odstotek, medtem ko so se japonske uvozne cene zvišale le rahlo. Cene uvoza iz Japonske so se med letoma 2018 in 2019 očitno zvišale za 4 odstotne točke, medtem ko so se cene proizvajalcev Unije znižale, tako kot korejske uvozne cene. Šele od leta 2019 do OP obstaja jasna korelacija, kar kaže, da so bili leta 2019 proizvajalci Unije in japonski uvoz pod cenovnim pritiskom rekordnega korejskega uvoza.
3.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
(4)

V skladu z drugim pododstavkom člena 51(1) Uredbe (EU) št. 1151/2012 so fizične ali pravne osebe, ki imajo pravni interes, s prebivališčem ali sedežem v državi članici, iz katere je bil zahtevek posredovan, izključene iz postopka ugovora, saj so že imele možnost sodelovati v nacionalnem postopku ugovora v skladu s členom 49(3) Uredbe (EU) št. 1151/2012. Zato se šteje, da so dopisi v zvezi z ugovori, ki jih pošlje fizična oseba s prebivališčem v Italiji, nedopustni.
(8)

Izdelek v preiskavi je enak izdelku, opredeljenemu v predhodni uvodni izjavi, ki je trenutno uvrščen pod oznake KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 in ex 7019 90 00, vendar je poslan iz Maroka, ne glede na to, ali je deklariran kot izdelek s poreklom iz Maroka ali ne (oznake TARIC 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 in 7019900081) (v nadaljnjem besedilu: izdelek v preiskavi) (4).
IZVEDBENA UREDBA KOMISIJE (EU) 2022/380

z dne 28. februarja 2022

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta [„Homokháti őszibarack pálinka“]

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevo Madžarske z dne 25. maja 2018 za registracijo imena „Homokháti őszibarack pálinka“ kot geografske označbe.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in členom 50(4), prvi pododstavek, Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Homokháti őszibarack pálinka“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Homokháti őszibarack pálinka“ se registrira. V skladu s členom 30(4) Uredbe (EU) 2019/787 ta uredba geografski označbi „Homokháti őszibarack pálinka“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. februarja 2022 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 464, 17.11.2021, str. 30.
(8)

Po navedbah vlagateljice ugovora se je Cinnamomum ceylanicum prvotno gojil na Cejlonu, ki je nekdanje ime za Šrilanko. Vendar se je Cinnamomum ceylanicum v zadnjih desetletjih razširil tudi zunaj prvotnega geografskega območja in se goji tudi v drugih tropskih državah. Drugi glavni dobavitelji so Sejšeli, Madagaskar in Kitajska ter v manjši meri Indija, Vietnam, Indonezija, Jamajka, Martinik, Francoska Gvajana in Brazilija. Znaten delež cimeta, ki je dostopen na trgu in je pridobljen iz rastline Cinnamomum ceylanicum, ne izvira iz Šrilanke.
Izdelki, sestavljeni iz cevaste elastične pletenine (sintetična vlakna, kombinirana z gumijasto nitjo), v obliki zank s premerom približno 4,5 cm in širino približno 2 cm (če niso zviti). Izdelki so cevasto pleteni in razrezani na določeno (vnaprej programirano) širino (2 cm). Zaradi gumijastih niti v elastičnem materialu se robovi zvijejo, kar daje izdelkom obliko elastik za lase, pripravljenih za uporabo. Glej slike (*1).

6117 80 10
(1)

Komisija je leta 2019 začela oceno uspešnosti sektorskih instrumentov, ki se uporabljajo za državno pomoč v sektorju ribištva in akvakulture od njihovega sprejetja v obdobju 2014–2015, vključno z Uredbo Komisije (EU) št. 717/2014 (2), da bi jih spremenila ali nadomestila za obdobje 2021–2027. Rezultati navedene ocene so pokazali, da je Uredba (EU) št. 717/2014 še vedno relevantno, učinkovito in uspešno orodje, ki državam članicam zlasti omogoča hitro obravnavanje kratkoročnih negativnih učinkov, ki so posledica nepričakovanih dogodkov, ki bi lahko ogrozili gospodarsko uspešnost subjektov, ki so sposobni preživeti, in delovna mesta.
IZVEDBENA UREDBA KOMISIJE (EU) 2022/2467

z dne 14. decembra 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 14. decembra 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(1)

v členu 2b se odstavek 1 nadomesti z naslednjim: „1. Priloga Ia vsebuje fizične ali pravne osebe, subjekte ali organe, ki jih je Svet uvrstil na seznam iz katerega koli od naslednjih razlogov: (a) ovirajo sporazumno in miroljubno rešitev, ki bi omogočila izvedbo volitev v Demokratični republiki Kongo, tudi z nasilnimi dejanji, represijo ali pozivanjem k nasilju ali s spodkopavanjem pravne države; (b) načrtujejo, vodijo in izvajajo dejanja, ki pomenijo hude kršitve ali zlorabe človekovih pravic v Demokratični republiki Kongo; (c) so odgovorni za nadaljevanje oboroženih spopadov, nestabilnosti ali negotovosti v Demokratični republiki Kongo; (d) zagotavljajo podporo fizičnim ali pravnim osebam, subjektom ali organom iz točke (c); (e) spodbujajo nasilje v povezavi z omejitvenimi ukrepi iz točk (b), (c) in (d); (f) izkoriščajo oborožene spopade, nestabilnost ali negotovost v Demokratični republiki Kongo, vključno z nedovoljenim izkoriščanjem naravnih virov in prostoživečih vrst ali trgovanjem z njimi; (g) so povezani s fizičnimi ali pravnimi osebami, subjekti ali organi iz točk (a), (b), (c), (d), (e) ali (f).“
DELEGIRANA UREDBA KOMISIJE (EU) 2022/2403

z dne 16. avgusta 2022

o popravku Delegirane uredbe (EU) št. 1151/2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi o informacijah za namen uradnega obveščanja pri uveljavljanju svobode ustanavljanja in svobode opravljanja storitev

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij, spremembi Direktive 2002/87/ES ter razveljavitvi direktiv 2006/48/ES in 2006/49/ES (1) ter zlasti člena 35(5), člena 36(5) in člena 39(4) Direktive,

ob upoštevanju naslednjega:

(1) Bolgarska, češka, danska, grška, hrvaška, italijanska, latvijska, litovska, madžarska, malteška, nemška, poljska, portugalska, romunska in švedska jezikovna različica Delegirane uredbe Komisije (EU) št. 1151/2014 (2) vsebujejo napako v členu 3(2), točka (b)(iii), tretja alinea, glede specifične informacije, ki jo morajo subjekti priglasiti na podlagi zadevne določbe.

(2) Bolgarsko, češko, dansko, grško, hrvaško, italijansko, latvijsko, litovsko, madžarsko, malteško, nemško, poljsko, portugalsko, romunsko in švedsko jezikovno različico Delegirane uredbe (EU) št. 1151/2014 bi bilo zato treba ustrezno popraviti. Druge jezikovne različice te napake ne vsebujejo –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. avgusta 2022 Za Komisijo predsednica Ursula VON DER LEYEN

(1) UL L 176, 27.6.2013, str. 338.

(2) Delegirana uredba Komisije (EU) št. 1151/2014 z dne 4. junija 2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi o informacijah za namen uradnega obveščanja pri uveljavljanju svobode ustanavljanja in svobode opravljanja storitev (UL L 309, 30.10.2014, str. 1).
(45)

Informacije in podatki, predstavljeni na sestanku, so pokazatelj zavezanosti in prizadevanj PCAA za rešitev razmer na področju nadzora varnosti v Pakistanu, zlasti s sprejetjem spremenjenega odloka organa za civilno letalstvo do konca leta 2022 in z njim povezane sekundarne zakonodaje, načrtovane za prvo četrtletje 2023. Na splošno se zdijo predlagani načrti, kot so bili predstavljeni na sestanku, ustrezni za namene izpolnjevanja in učinkovitega izvajanja zadevnih varnostnih standardov. Vendar bo to mogoče oceniti šele potem, ko bodo sprejeti ustrezni predpisi.
(11)

Za zagotovitev široke razpoložljivosti UV filtrov in posledično ustrezne zaščite potrošnikov pred soncem je industrija 30. julija 2021 predložila ponovni izračun meje varnostne uporabe, ki temelji samo na uporabi Homosalata v izdelkih za obraz (kreme za obraz in izdelki s črpalko za razpršitev). ZOVP je na podlagi informacij, ki jih je predložila industrija, in ob upoštevanju pomislekov v zvezi z morebitnimi lastnostmi Homosalata, da povzroča endokrine motnje, 2. decembra 2021 (5) izdal znanstveno mnenje, v katerem je ugotovil, da je Homosalate varen kot UV filter v koncentracijah do 7,34 %, kadar se uporablja v izdelkih za obraz v obliki kreme in s črpalko za razpršitev. Zato bi bilo treba uporabo Homosalata omejiti samo na izdelke za obraz (nepršilne izdelke in izdelke s črpalko za razpršitev), in sicer do najvišje koncentracije 7,34 %. ZOVP meni, da kombinirana uporaba Homosalata do 0,5 % v vseh kozmetičnih izdelkih in do 7,34 % v izdelkih za obraz ne velja za varno, saj je meja varnostne uporabe pri taki kombinirani uporabi nižja od 100.